Banda de Música Municipal de Valga

A **Banda de Música Municipal de Valga** é unha banda de música do concello de Valga, Pontevedra.

Fixo a súa presentación oficial no 1999 no I Festival Letras Galegas de dito municipio. Dende os comezos da agrupación o seu director é Manuel Villar Touceda

Trátase dunha das bandas de música máis novas e con maior éxito de crítica, feito que lle valeu para posteriormente participar en numerosos festivais nacionais e internacionais, así como para conseguir numerosos premios en diferentes certames de bandas de música populares.

## Historia 
left|miniatura|A Banda de Música Municipal de Valga en concerto en Vila Nova de Cerveira (Portugal).|250px
A Banda de Música Municipal de Valga parte dunha base: forte, dinámica e en continua expansión como é a *Escola de Música Municipal de Valga*. Dita Escola foi inaugurada no 1996 como único centro deste tipo na zona, que contou xa dende o principio con máis de 50 alumnos que grazas ao traballo de 2 profesores formáronse nos primeiros rudimentos da práctica musical.

Esta experiencia moi pronto deu os seus primeiros froitos e en 1999 o número de alumnos que acudían as súas clases, ascendera a 130 ao igual que o dos profesores, 15 para as máis variadas especialidades musicais. De forma paralela a este desenvolvemento, fóronse poñendo en marcha outras actividades: agrupación coral, grupo de vento-madeira, grupo de vento-metal, grupo de percusión, grupo Orff, Big Band e Big Band infantil], e como maior actividade, a Banda de Música, a cal, co paso do tempo promoveu a creación da Banda de Música Xuvenil e da Banda de Música Infantil de Valga onde se forman os futuros músicos desta agrupación. Na actualidade, a Escola continúa a súa expansión, en especial entre os máis pequenos, desenvolvendo clases para alumnos a partir dos 2 anos.

O concerto de presentación da Banda de Música Municipal de Valga, tivo lugar no *I Festival Letras Galegas* do ano 1999 celebrado en Valga cun grande éxito de crítica que posteriormente a levou a participar en numerosos festivais e concertos por toda a xeografía nacional e internacional: Luarca, León, Zamora, Palencia, Segovia, Tarragona, Madridejos (Toledo), Getxo (País Vasco), Troviscal, Estarreja, Viana do Castelo e Vila Nova de Cerveira, en Portugal, e Madrid o cal foi un dos concertos máis importantes xa que actuaron no Quiosco da Música do Parque do Retiro dentro do ciclo de concertos da Banda Sinfónica Municipal de Madrid, *Bandas al fresco*.

## Actividades 
[miniatura|A Banda de Música Municipal de Valga nun concerto popular da festa da Virxe do Carme en [Pontecesures|250px]]
A banda de música organiza anual e mensualmente diferentes actividades culturais como concertos de todo tipo, ademais das súas actuacións en intercambios culturais e festas populares.

### Campamento musical 
Entre as súas actividades anuais, destaca o Campamento Musical celebrado todos os veráns desde o ano 1999 nos máis diversos lugares da xeografía nacional e internacional: Allariz, Portomarín, Luarca, León, Zamora, Palencia, Segovia, Tortosa, Badaxoz, Alcalá de Henares, Bilbao, Viana do Castelo (Portugal), Vila Nova de Cerveira (Portugal), Madrid, Ourense e Oviedo.

### *Música coas nosas bandas* 
Outra actividade mensual é a organización do ciclo *Música coas nosas bandas* que xa conta coa súa IV edición, e que mes tras mes programa un concerto dalgunha das mellores bandas de música galegas no Auditorio Municipal de Valga.

### *Música nas igrexas* 
Unha das súas actividades mensuais que realiza xunto coa colaboración do Concello de Valga é o ciclo de música de cámara, *Música nas igrexas* que tamén xa conta coa súa IV edición e programa pequenos concertos nas igrexas e capelas do concello tódolos meses.

### Directores invitados 
Dende o ano 2009 desenvólvese anualmente un programa de concertos baixo a batuta de directores invitados. A banda foi dirixida polos directores: 
* Xosé Carlos Seráns Olveira (2009). 
* Javier Morgade Dobaño (2010). 
* David Fiuza Souto (2011). 
* Fernando Rodrigo Serral (2012). 
* Carlos Cabaleiro López (2013).  
* Adriana Tanus e Carles Lorente (ambos no ano 2014).
* Alberto Arribas García (2015).
* Diego Fortes (2016).
* Pere Molina (2017).

## Asociación Cultural *Musival* 
O 27 de marzo de 2002 naceu no concello de Valga a *Asociación Cultural Musival*, como elemento dinamizador e organizador de todas as actividades culturais. Grazas ás contribucións dos seus asociados numerarios e colaboradores (máis de 300), promove a música e outras actividades afíns dentro do Concello de Valga e na súa contorna máis próxima.

## Discografía 
A Banda de Música Municipal de Valga tamén conta con produción musical, xa que gravou dous discos ata o 2011.
* Melodías Populares (2005), disco presentado durante unha xira por Buenos Aires, Arxentina.
* Melodías do Mundo (2011).

## Premios e recoñecementos 
miniatura|A Banda de Música Municipal de Valga no XIII Certame de Bandas de Música Deputación de Pontevedra|250px
;Certame Provincial de Bandas de Música, Deputación de Pontevedra
* 2005 3º Premio na 3ª Sección do *V Certame Provincial de Bandas de Música, Deputación de Pontevedra*.
* 2006 2º Premio na 3ª Sección do *VI Certame Provincial de Bandas de Música, Deputación de Pontevedra*.
* 2007 1º Premio e Mención de Honra na 2ª Sección do *VII Certame Provincial de Bandas de Música, Deputación de Pontevedra*.
* 2009 3º Premio na 1ª Sección do *IX Certame Provincial de Bandas de Música, Deputación de Pontevedra*.
* 2010 2º Premio na 1ª Sección do *X Certame Provincial de Bandas de Música, Deputación de Pontevedra*.
* 2011 2º Premio na 1ª Sección do *XI Certame Provincial de Bandas de Música, Deputación de Pontevedra*.
* 2012 2º Premio na 1ª Sección do *XII Certame Provincial de Bandas de Música, Deputación de Pontevedra*.
* 2014 3º Premio na 1ª Sección do *XII Certame Provincial de Bandas de Música, Deputación de Pontevedra*.

;Certame Galego de Bandas de Música Populares, Xunta de Galicia
* 2007 1º Premio na 2ª Sección do *I Certame Galego de Bandas de Música Populares, Xunta de Galicia*.
* 2008 3º Premio na 1ª Sección do *II Certame Galego de Bandas de Música *Populares*, Xunta de Galicia*.
* 2009 1º Premio na 1ª Sección do *III Certame Galego de Bandas de Música *Populares*, Xunta de Galicia*.
* 2010 3º Premio na 1ª Sección do *IV Certame Galego de Bandas de Música *Populares*, Xunta de Galicia*.
miniatura|A Banda de Música Municipal de Valga no VII Certame Galego de Bandas de Música Populares|250px
* 2010 Premio á Mellor Interpretación de Obra de Temática Galega na 1ª Sección do *IV Certame Galego de Bandas de Música *Populares*, Xunta de Galicia*.
* 2011 3º Premio na 1ª Sección do *V Certame Galego de Bandas de Música *Populares*, Xunta de Galicia*.
* 2012 2º Premio na 1ª Sección do *VI Certame Galego de Bandas de Música *Populares*, Xunta de Galicia*.
* 2013 3º Premio na 1ª Sección do *VII Certame Galego de Bandas de Música *Populares*, Xunta de Galicia*.
*  2015 3º Premio na 1ª Sección do *IX Certame Galego de* *Bandas de Música Populares, Xunta de Galicia*.
*  2015 Premio á Mellor Interpretación de Obra de Temática Galega na 1ª Sección do *IX Certame Galego de Bandas de Música *Populares*, Xunta de Galicia*.
; Certame Zonal de Bandas de Música, Deputación de Pontevedra
* 2008 2º Premio na 1ª Sección do *I Certame Zonal de Bandas de Música, Deputación de Pontevedra*.
* 2009 1º Premio na 1ª Sección do *II Certame Zonal de Bandas de Música, Deputación de Pontevedra*.
* 2010 1º Premio na 1ª Sección do *III Certame Zonal de Bandas de Música, Deputación de Pontevedra*.

; Certame Nacional de Bandas *Villa de Magallón* (Aragón) 
*2006 3º Premio no *I Certame Nacional de Bandas de Música Villa de Magallón*

Tamén cómpre mencionar a participación no *IX Certame Internacional de Bandas de Música de Aranda de Duero* no ano 2007 e no *VII Certame de Bandas de Música Vila de Dosbarrios* no ano 2014.

;Diploma de Honra e Medalla Corporativa ao Mérito Cultural concedido pola Fundación Luso-Galaica en Oporto, o 19 de xullo de 2014

## Notas 
## Véxase tamén
### Outros artigos 
* Radio Valga

### Ligazóns externas
* Sitio web da Banda de Música Municipal de Valga